46.		Zmluva o pôžičke (1)
			(§ 657 a nasl. ObZ)
Čl. I
Zmluvné strany
1.	Veriteľ:
 	Andrej Benko, nar. ............................., r. č. ..................................., Nádražná ul. č. 17, 010 01 Žilina
2.	Dlžník:
 	Mária Petrová, nar. .............................., r. č. .................................., Osadná ul. č. 12, 010 01 Žilina
Čl. II
Predmet zmluvy
1.	Veriteľ sa zaväzuje požičať dlžníkovi peňažnú sumu vo výške 3 330 € (slovom tritisíctristotridsať eur) s dohodnutým úrokom vo výške 10 %. Peňažná suma bude odovzdaná pri podpise zmluvy v hotovosti.
2.	Dlžník sa zaväzuje požičanú sumu veriteľovi vrátiť v lehote 14 dní po tom, ako ho na to veriteľ vyzve, v hotovosti v eurách.
Čl. III
Ďalšie dohodnuté podmienky zmluvy
1.	Účastníci zmluvy sa dohodli, že pôžička bude zúročená podľa Čl. II.
2.	Účastníci zmluvy si dohodli úroky z omeškania s platením peňažného dlhu vo výške 2 % (slovom dve percentá) dlžnej sumy. Nárok na úroky z omeškania vzniká na druhý deň po termíne splatnosti pôžičky.
Čl. IV
Záverečné ustanovenia
1.	Zmluva sa stáva platnou a účinnou podpisom zmluvy pred notárom.
2.	Zmluva je vyhotovená v dvoch exemplároch, ktoré majú rovnakú účinnosť.
3.	Účastníci vyhlasujú, že si zmluvu prečítali, rozumejú jej a podpisujú ju slobodne, vážne, bez nátlaku a sú si vedomí jej právnych dôsledkov.
Žilina 1. 8. 2023	veriteľ	dlžník	(ručiteľ)
Poznámka
Zmluvou o pôžičke prenecháva veriteľ dlžníkovi veci určené podľa druhu, najmä peniaze. Dlžník sa zaväzuje vrátiť po uplynutí dohodnutej doby veci rovnakého druhu.
Pri peňažnej pôžičke možno dohodnúť úroky.
Pri nepeňažnej pôžičke možno dohodnúť namiesto úrokov plnenie primerane väčšieho množstva alebo lepšej akosti, spravidla toho istého druhu.
Keďže pri pôžičke ide o veci určené druhovo, nie individuálne, pri zmluve o pôžičke prechádza vlastníctvo požičanej veci z veriteľa na dlžníka (požičiam si 165 €, vrátim 165 €, ale už nie tie isté bankovky).
Tým sa zmluva o pôžičke odlišuje od nájomnej zmluvy, kde prenajatá vec je určená individuálne a po skončení nájomného vzťahu sa vracia tá istá vec.
Zmluva o pôžičke nemusí mať písomnú formu.